Flåvær fyr

Flåvær fyrstasjon er et fyr som ligger på den lille Varholmen i Flåvær i Herøyfjorden, sydvest for Fosnavåg i Herøy kommune på Sunnmøre.

Fyret ble tent i 1870 og har en fyrlykt som er plassert i toppen av fyrvokterboligen. I starten var fyret utstyrt med bevegelige skjermer og et slags klippapparat av eldre fransk modell. Klippapparatet ble skiftet ut i 1887 med et mer moderne.

I 1914 ble fyrbygningen ombygd og det ble satt inn en ny lykt. Lyshøyden ble da økt med 1,1 meter til 16,8 meter over havet. I 1952 fikk fyret elektrisk strøm og som reservekilde ble det installert en dieselmotor som generator. Fyret ble avbemannet og automatisert i 1979. 

 Se også 
Norske fyr

 Litteratur 

Bjørkhaug, Birger og Poulsson, Sven. Norges Fyr, Fra Stad til Grense-Jakobselv, bind 2. Grøndahl & søn forlag AS, 1987

 Eksterne lenker 


Kategori:Fyr i Møre og Romsdal
Kategori:Samferdsel i Herøy (Møre og Romsdal)
Kategori:1870 i Norge
Kategori:Byggverk fullført i 1870
Kategori:Kulturminner i Herøy (Møre og Romsdal)‎
Kategori:Byggverk i Herøy (Møre og Romsdal)